
A magyarok elleni védekezés a 10. századi Elzászban

Kulcsszavak: német koraközépkor, Elzász, magyar kalandozások, Madarász Henrik, Landesgeschichte
Jelen dolgozatomban a X. századi magyar hadjáratok másik oldalát, a védekező felet kívánom megvizsgálni, különös tekintettel Elzász térségére, ugyanis a magyar történettudományban ez egy kevésbé használt kutatási nézőpont. Mindamellett felvázolom a Rajna-menti terület kialakulását és a Frank Birodalomban, illetve annak utódállamaiban betöltött szerepét egészen a 926-ban történt magyar hadjáratig. Az eredeti latin nyelvű források és egyes kútfőknél a magyar fordításaik, illetve főképp német és magyar feldolgozások alapján felvázolom, milyen szintjei alakultak ki a magyarok elleni védekezésnek. Végezetül pedig a helyi védelmi szintet jobban megvizsgálva elzászi példákon keresztül szemléltetem a történéséket mind a latin források, mind a német feldolgozások és részben magyar szakmunkák alapján.



